Държавен вестник, бр. 80, 2012 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  80
РЕШЕНИЕ № 819
ОТ 11 ОКТОМВРИ 2012 Г.
за предоставяне на концесия за добив на под­
земни богатства по чл. 2, ал. 1, т. 2 от Закона 
за подземните богатства – неметални полезни 
изкопаеми – индустриални минерали – жилен 
кварц, от находище „Белия камък“, разполо­
жено в землището на с. Глоговица, община 
Трън, област Перник, чрез провеждане на 
търг с тайно наддаване
На основание чл. 5, т. 3 и чл. 45, ал. 1 и 
3 във връзка с чл. 39, ал. 3 от Закона за под­
земните богатства и мотивирано предложение 
на министъра на икономиката, енергетиката 
и туризма
МИНИСТЕРСКИЯТ СЪВЕТ
Р Е Ш И :
1. Предоставя концесия за добив с пред­
мет експлоатация на подземни богатства по 
чл. 2, ал. 1, т. 2 от Закона за подземните 
богатства – неметални полезни изкопае­
ми – индустриални минерали – жилен кварц, 
представляващи изключителна държавна соб­
ственост, от находище „Белия камък“, разпо­
ложено в землището на с. Глоговица, община 
Трън, област Перник, който се извършва със 
средства на концесионера и на негов риск. 
2. Определя концесионна площ, която 
включва:
2.1. площта, покриваща находището, с 
размер 2998 кв. м, индивидуализирана с коор­
динатите на точки от № 1 до № 32 по контура 
на запасите в координатна система „1970 г.“ 
съгласно приложението, и
2.2. площите, необходими за осъществяване 
на дейностите по концесията извън добива, 
съгласно предложението на участника в търга, 
определен за концесионер. 
3. Начинът на определяне на концесионера 
е търг с тайно наддаване.
4. Определя срок на концесията 32 годи­
ни. Началният срок на концесията е датата 
на влизане в сила на концесионния договор.
5. Концесионният договор влиза в сила от 
датата, на която са изпълнени и двете посо­
чени по-долу условия:
5.1. Влизане в сила на решение по оцен­
ка на въздействието върху околната среда 
(ОВОС), с което се одобрява осъществяването 
на инвестиционното предложение за добив и 
първична преработка на подземните богатства 
по т. 1, или на решение, с което е преценено 
да не се извършва ОВОС, постановено по 
реда на глава шеста от Закона за опазване на 
околната среда (ЗООС) и чл. 31 от Закона за 
биологичното разнообразие (ЗБР).
5.2. Предоставяне на банкова гаранция 
за обезпечаване изпълнението на всички за­
дължения по концесионния договор, в т. ч. 
концесионно плащане, извършване на годиш­
на вноска от обезпечението за ликвидация 
на миннодобивния обект и рекултивация на 
засегнатите земи, данък върху добавената 
стойност (ДДС), лихви за забавено изпълнение 
на задължението за концесионно плащане, 
както и неустойки при неизпълнение или при 
забавено или неточно изпълнение на всяко 
непарично задължение.
6. Концесията да се осъществява при след­
ните условия:
6.1. Добивът на подземното богатство по т. 1 
се осъществява след съгласуване от министъра 
на икономиката, енергетиката и туризма на 
проектите и плановете по това решение и по 
концесионния договор, изготвени въз основа 
на влязло в сила решение по ОВОС, с което 
се одобрява осъществяването на инвестици­
онното предложение за добив и първична 
преработка на подземните богатства по т. 1, 
или на решение, с което е преценено да не 
се извършва ОВОС, постановено по реда на 
глава шеста от ЗООС и чл. 31 от Закона за 
биологичното разнообразие.
6.2. При експлоатацията на подземните 
богатства да се спазват нормативните изис­
квания, свързани с опазването на земните 
недра, околната среда, водите, човешкото 
здраве, защитените със закон територии и 
обекти, правата върху горските територии 
и земеделските земи, културните ценности, 
националната сигурност, отбраната на стра­
ната и обществения ред, пътищата и пътната 
инфраструктура.
6.3. Правата и задълженията по концеси­
ята да не се прехвърлят на трети лица освен 
с разрешение на Министерския съвет при 
условията и по реда на действащото законо­
дателство.
6.4. При осъществяване на концесията и 
на свързаните с нея дейности концесионерът 
е длъжен:
6.4.1. да спазва изискванията за осигуряване 
на здравословни и безопасни условия на труд;
6.4.2. да извършва всички дейности по 
предоставената концесия в съответствие с 
установените технически и технологични 
стандарти;
6.4.3. да не изгражда сгради и трайни 
съоръжения върху земята, на която или под 
която е находището на подземни богатства;
6.4.4. да спазва указанията, давани от минис­
търа на икономиката, енергетиката и туризма 
при съгласуване на проектите и плановете по 
решението и по концесионния договор;
6.4.5. да изпълнява одобрените и изискващи 
се рекултивационни мероприятия.
6.5. Концесионерът да не разкрива и пре­
доставя на трети лица придобитата геоложка 
и техническа документация и информация, 
свързана с обекта на концесията, без изрично 
писмено съгласие от министъра на икономи­
ката, енергетиката и туризма.